open-index/open-wikipedia-markdown huggingface dataset:
עונת 1970/1971 בליגת המשנה ההולנדית

**עונת 1970/1971 בליגת המשנה ההולנדית** הייתה העונה ה-15 של ליגת המשנה ההולנדית, שהיא הליגה ההולנדית השנייה.
בסיום עונה זו, דן בוס, ויטסה ארנהם וחרונינגן העפילו לליגה הראשונה.

## מבנה
על ניצחון הוענקו 2 נקודות ועל תיקו נקודה בודדת. הליגה כללה 16 קבוצות, 12 ששיחקו בעונה הקודמת בליגה, אליהן הצטרפו, היורדות מליגת העל, חרונינגן וסחידאם, והעולות מהליגה השלישית וחנינגן והירנפיין. ששיחקו ביניהן במשך 2 סיבובים בני 15 משחקים כל אחד - 30 מחזורים בסה"כ. בסיומם הקבוצות במקומות 1, 2 ו-3 העפילו לליגה הראשונה. החל מעונה זו אין יורדות לליגה השלישית.

אלינקוויק ששיחקה בליגה בעונה הקודמת, התאחדה עם DOS מליגת העל, ועם פלוקס מהליגה השלישית לתוך מועדון הכדורגל אוטרכט ונמחקה מהליגה.
## טבלת הליגה

## קישורים חיצוניים

קטגוריה:עונות בליגת המשנה ההולנדית
קטגוריה:תחרויות כדורגל ב-1970
קטגוריה:תחרויות כדורגל ב-1971
קטגוריה:1970 בהולנד
קטגוריה:1971 בהולנד
אריך ברקו

**אריך ברקו** (בגרמנית: **Erich Berko**; נולד ב-6 בספטמבר 1994 באוסטפילדרן שבגרמניה) הוא כדורגלן גרמני המשחק בעמדת קשר הכנף שמאל בקבוצת ביליס באלש מליגת העל האלבנית.

## קריירת מועדונים
ברקו גדל במחלקות הנוער של שטוטגרטר קיקרס ושטוטגרט. הוא החל את הקריירה המקצוענית שלו בשטוטגרט II, קבוצת המילואים של שטוטגרט, ובשטוטגרטר קיקרס, במסגרת הליגה הגרמנית השלישית.

ב-1 ביולי 2016 חתם ברקו בדינמו דרזדן מהבונדסליגה השנייה. הוא שיחק במועדון במשך שלוש עונות, בהן ערך 85 הופעות ליגה והבקיע 12 שערים.

ב-1 ביולי 2019 חתם ברקו בדרמשטאדט 98 מהבונדסליגה השנייה. הוא שיחק במועדון במשך שתי עונות וחצי, בהן ערך 49 הופעות ליגה והבקיע שער אחד.

ב-31 בינואר 2022 חתם ברקו על חוזה לחצי עונה בס.ו. זנדהאוזן מהבונדסליגה השנייה. ב-5 בפברואר ערך את הופעת הבכורה שלו במועדון, בניצחון 2-0 על ארצגבירגה אווה במסגרת המחזור ה-21 בליגה לעונת . הוא ערך תשע הופעות ליגה במהלך תקופתו במועדון.

ב-1 ביוני 2022 חתם ברקו על חוזה לשתי עונות במכבי נתניה מליגת העל. ברקו לא השתלב במכבי נתניה, ובפברואר 2023 חתם בפ.צ. האלשר מהליגה הגרמנית השלישית. ברקו שיחק בהאלשר במשך עונה וחצי, כאשר בעונת 2023/24 ירד עמה לליגות האזוריות.

בקיץ 2024 חתם ברקו בביליס באלש מליגת העל האלבנית. 

## קישורים חיצוניים

## הערות שוליים

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני שטוטגרטר קיקרס
קטגוריה:כדורגלני דינמו דרזדן
קטגוריה:כדורגלני דרמשטאדט 98
קטגוריה:כדורגלני ס.ו. זנדהאוזן
קטגוריה:כדורגלני מכבי נתניה
קטגוריה:כדורגלני פ.צ. האלשר
קטגוריה:ספורטאים גרמנים בישראל
קטגוריה:כדורגלנים זרים בישראל
קטגוריה:גרמנים שנולדו ב-1994
ארנה סולי

**ארנה סולי** (בנורווגית: **Arne Solli**; 6 באפריל 1938 – 20 בספטמבר 2017) היה גנרל נורווגי אשר שימש כראש ההגנה (מקביל לרמטכ"ל) של צבא נורווגיה בין 1994–1999.

## ביוגרפיה
סולי נולד במולדה ב-6 באפריל 1938 והתגייס לצבא נורווגיה ב-1957. הוא שימש כמפקד הגדוד ה-3 בבריגדת צפון נורווגיה ולאחר מכן סגן מפקד מחוז ההגנה המערבי של אוסלופיורד ומפקד הבריגדה ה-3. לתקופה קצרה הוא שימש כמפקד פיקוד מערב נורווגיה, ולאחר מכן שימש כמפקח הכללי של הצבא, וכמפקד פיקוד ההגנה. ב-1994 הוא מונה לתפקיד ראש ההגנה (מקביל לרמטכ"ל). ב-1999 הוא סיים את תפקידו ופרש מהצבא.

הוא נפטר ב-20 בספטמבר 2017.

## קישורים חיצוניים
* ארנה סולי באתר הלקסיקון הנורווגי ההיסטורי

קטגוריה:גנרלים נורווגים
קטגוריה:ראש ההגנה (נורווגיה)
קטגוריה:נורווגים מעוטרי אות לגיון ההצטיינות
קטגוריה:נורווגים שנולדו ב-1938
קטגוריה:נפטרים ב-2017
אחלה גבר

"**אחלה גבר**" הוא שיר שהוקלט על ידי הצמד המוזיקלי הישראלי סטטיק ובן-אל תבורי, ביחד עם הזמרת-יוצרת הישראלית דנה אינטרנשיונל. הוא יצא לאור ב-9 ביוני 2022, בהוצאת חברת התקליטים גאגא בוקינג LTD, כסינגל שלא מתוך אלבום וכאחד משירי הגאווה של אותה השנה. הוא נכתב על ידי ג'ורדי וסטטיק והופק על ידי הראשון.

את "אחלה גבר" ביצעו השלושה בבכורה ראשונה במהלך מצעד הגאווה בתל אביב 2022.

## רקע וכתיבה
השיר נכתב על ידי ג'ורדי וסטטיק והופק על ידי ג'ורדי גם כן. במעריב סקרו אותו באופן מקיף וכתבו: "סטטיק ובן אל עם דנה אינטרנשיונל בשיר מטורף". במקור, יצא השיר לרשתות הסטרימינג אפל מיוזיק וספוטיפיי ב-9 ביוני 2022, אך לא הופץ עימו וידאו קליפ נלווה, שתוכנן לצאת לאחר מצעד הגאווה בתל אביב.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-30,000 השמעות.

## וידאו קליפ
הווידאו קליפ הרשמי של השיר פורסם לאחר שמצעד הגאווה בתל אביב התקיים. וזאת, בשל כך שרצו לצלם אותו במהלך המצעד.

הוא פורסם לבסוף ב-13 ביוני 2022, כאשר כלל סצנות מתוך הופעה שאירעה במהלך מצעד הגאווה בתל אביב 2022.

נכון לספטמבר 2025 לשיר יש למעלה מ-8 מיליון צפיות ביוטיוב.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי סטטיק ובן-אל תבורי
קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי ג'ורדי
קטגוריה:שירים שנכתבו על ידי סטטיק
קטגוריה:שירים שהולחנו על ידי ג'ורדי
קטגוריה:שירים שהולחנו על ידי סטטיק
קטגוריה:שירים שהופקו על ידי ג'ורדי
קטגוריה:שירי להט"ב
קטגוריה:סינגלים בהוצאת Mobile1 Music
נוסעת לפטרה

"**נוסעת לפטרה**" הוא שיר שהוקלט על ידי הזמרת-יוצרת הישראלית דנה אינטרנשיונל, מתוך אלבום האולפן השני שלה, אומפטמפה. הוא יצא לאור באוגוסט 1994, בהוצאת חברת התקליטים IMP דאנס בע"מ, כסינגל השני מתוך האלבום. באומפטמפה נכלל שיר בשם "פטראנס" המהווה גרסת דאנס של "נוסעת לפטרה", עם שינויים טכניים שונים.

השיר הגיע למקום החמישי במצעד של רשת ג'. הוא דורג במקום ה-25 במצעד הפזמונים העברי השנתי לשנת ה'תשנ"ה.

בשנת 2014 חברה אינטרנשיונל לדי ג'יי עופר ניסים שהפיק מחדש גרסה מעודכנת של "נוסעת לפטרה" בשם "Petra".

## רקע וכתיבה
השיר נכתב על ידי יואב גינאי והולחן והופק על ידי עופר ניסים. "נוסעת לפטרה" נכתב במיוחד עבור חתימת הסכם השלום בין ישראל לירדן שאירע באותה השנה. במהלך פגישה עם מעריציה שאירעה בשנת 1995 סיפרה אינטרנשיונל ש"נוסעת לפטרה" הוא השיר האהוב עליה ביותר. היא הופיעה עימו בצרפת בשנת 1998.

את "נוסעת לפטרה" כתבו בהשראת פטרה; עיר נבטית קדומה המפורסמת בארמונות הקבורה שלה החצובים באבן החול של הרי אדום.

## הצלחה מסחרית
השיר זכה להצלחה בישראל כאשר דורג במקום ה-25 במצעד הפזמונים העברי השנתי לשנת ה'תשנ"ה.

## פטראנס
"פטראנס" היא גרסה דאנסית לשיר "נוסעת לפטרה". בגרסה זו הושמטו מילים ושורת וגם הפזמון שהופיעו בשיר המקורי.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי יואב גינאי
קטגוריה:שירים שהולחנו על ידי עופר ניסים
קטגוריה:שירים שהולחנו על ידי שי בורוביץ'
קטגוריה:שירים שהופקו על ידי עופר ניסים
קטגוריה:שירים על לילות
פטרה
קטגוריה:סינגלים בהוצאת IMP דאנס
דיסקוגרפיה של אנה זק

הדיסקוגרפיה של הזמרת והשחקנית הישראלית **[[אנה זק]]** מורכבת ממיני-אלבום אחד, 28 סינגלים (כולל שני שיתופי פעולה), שבעה סינגלים שיווקיים ו-23 וידאו קליפים.

## מיני-אלבומים

### מיני-אלבומי הופעה

## סינגלים

### השתתפות בסינגלים

### סינגלים שיווקיים

## השתתפות באלבומים

## וידאו קליפים

## הערות שוליים

זק, אנה
קטגוריה:אנה זק
ועד ראשי השוחטים של פולין וליטא

**ועד ראשי השוחטים של פולין וליטא** הייתה ועידה בראשות שבעה רבנים שפיקחה על 3,500 שוחטים בפולין וליטא של לפני השואה.

## הקמת הוועד
הוועד נוסד באמצע שנות ה-30 של המאה ה-20 על ידי גדולי הרבנים בפולין ובליטא, כולל רבי חיים עוזר גרודזנסקי, רבי אברהם מרדכי אלתר, רבי שלמה חנוך רבינוביץ, רבי דוד בורנשטיין ועוד.

בכדי שהוועד יהיה מקובל על כל פלגי יהדות פולין ויהדות ליטא סוכם כי הוועד יכלול שבעה רבנים מחוגים שונים. בנוסף, הוחלט בעת ייסוד הוועד שהוא יכיל מספר אי-זוגי של רבנים בכדי שלא יהיה תיקו בהצבעה. מיד עם הקמת הוועד הסכימו שבעת חבריו להיפגש בוורשה באופן קבוע.

## תפקיד הוועד
קהילות יהודיות רבות היו קטנות ועניות מכדי להרשות לעצמם משכורת של רב בעל ידע, והתוצאה הייתה רמת כשרות ירודה בכפרים קטנים רבים. יתרה מזאת, כתוצאה מתהליך התיעוש שעבר על אירופה, הנסיעות הפכו זריזות וזולות יותר. תופעה זו שינתה את עולם השחיטה באופן דרמטי. לפני כן, כל הבשר שנמכר בכל עיירה נשחט על ידי שוחט באותה עיירה ספציפית שנבחר על ידי הרב של אותה עיירה, ולאחר התיעוש נוצרה תופעה חדשה של בשר מיובא. הוועד נוצר במטרה לכפות ולפקח על סטנדרט גבוה של כשרות השחיטה. בבתים רבים באותה תקופה היה נהוג שהנשים היו אחראיות על רוב מלאכת הכשרת הבשר לאחר שחיטתו וועדי כשרות כמעט ולא היו מצויים כיוון שרוב תהליך של ייצור מזון נעשה בבתים משום שלא תמיד יכלו לסמוך על מפעלים גם אם הם היו בבעלות יהודיות ולא היה גוף מרכזי בסדר גודל כמו שיש היום. אמנם כיום רוב הקהילות כבר סומכות על ארגוני הכשרות אך עדיין ישנם קהילות מסוימות שעושים זאת בביתם.

## התפרקות הוועד
עם פלישת הנאצים לפולין, ב-26 באוקטובר 1939, נאסרה השחיטה והוועד פורק. במהלך השואה 90 אחוזים מיהדות פולין וליטא הושמדו. מספרם הזעיר של הניצולים היגר כמעט בשלמותו, כולל הרב שלמה זאב צווייגענהאפט,  היחיד מרבני הוועד ששרד את המלחמה.

## קישורים חיצוניים
* Polish Senate Passes Shechita Bill; Becomes Law Jan. 1, 29 במרץ 1936, באתר jta.org 

## הערות שוליים

קטגוריה:כשרות
קטגוריה:ארגונים רבניים
קטגוריה:יהדות פולין
קטגוריה:יהדות ליטא
איתן ברנט

**איתן ברנט** (באנגלית: **Eitan Bernath**; נולד ב-25 באפריל 2002) הוא שף, בדרן, סופר, סלבריטאי רשת, אישיות טלוויזיה ויזם יהודי אמריקאי. הוא משתתף קבוע בפינת הבישול של תוכנית האירוח האמריקאית "המופע של דרו ברימור".

## ראשית חייו
ברנט נולד בטינק, ניו ג'רזי לסברינה וג'ייסון ברנט. יש לו אח בשם יוני. ברנט הוא יהודי. מגיל צעיר הוא פיתח תשוקה לאוכל ולבישול, והוא ידוע כבעל אהבה למטבח ההודי. בנערותו למד בבית הספר פריש , ומסתיו 2022 הוא לומד באוניברסיטת קולומביה. הוא היה אורח תדיר באירועים בבית הלבן בתקופת ממשל ביידן, בין היתר בטקס החנוכה של הבית הלבן וטקס חשיפת קישוט החג.

## קריירה
הופעתו הראשונה של ברנט בטלוויזיה הייתה כשהיה בגיל 12, בתוכנית הבישול האמריקאית-איטלקית "Chopped" , בעת שלמד בבית הספר Yavneh Academy  שבפרמוס שבניו ג'רזי. בשנת 2017 התמודד בתוכנית הבישול "Guy's Grocery Games" של ערוץ Food Network*,* בהנחיית גאי פיירי .

בשנת 2019 ברנט השיג קהל עוקבים גדול ברשת החברתית טיקטוק. בריאיון לניו יורק טיימס הוא אמר ש"טיקטוק הוא הדבר הכי גדול שקרה לי בקריירה, ובאמת הוא הסיבה שבגללה אני נמצא איפה שאני היום."

במרץ 2020 ברנט השתתף במופעי הטיקטוק "" יחד עם צ'ארלי ד'אמליו, אדיסון ריי, טיירה בנקס, אלישה קיז ודי ג'יי חאלד.

במאי 2020, לאחר שצבר כמות עוקבים רבה ברשתות החברתיות, ברנט הוחתם בסוכנות הכישרונות William Morris Endeavor. ביולי 2020 ברנט שיתף פעולה יחד עם רייצ'ל ריי במסגרת מחנה בישול לסלבריטאים.

בדצמבר 2020, ברנט החל להשתתף בתוכנית האירוח "המופע של דרו ברימור"  המשודרת ברשת CBS. בניו יורק פוסט נכתב כי ברימור שמעה על ברנט מבנותיה, שצפו בסרטוני הטיקטוק שלו. בפינתו בתוכנית, הוא בישל בין היתר יחד עם ג'ייסון דרולו, גורדון רמזי ומולי סימס.

בספטמבר 2021 הוא נבחר לרשימת "Next 1000" של פורבס, ובדצמבר באותה שנה הופיע ברשימת פורבס 30Under30 בתחום המזון, ובכך היה לאדם הצעיר ביותר שנכלל בה.

בשנת 2021 ברנט השתתף בכנס ה-VidCon השנתי באנהיים, קליפורניה.

ב-3 במאי 2022, יצא לאור ספר הבישול הראשון שלו, *Eitan Eats the World: New Comfort Classics to Cook Right Now*, שהפך לרב-מכר ארצי. הספר מתמקד בתשוקותיו של ברנט למטבחים ברחבי העולם ולאוכל מנחם. ב-6 ביוני 2022, ברנט נאם ב"שיחות לעובדי גוגל" (Talks at Google), וסיפר על תהליך פיתוח הספר.

## חיים אישיים
ברנט הוא חבר מועצת המזון של ארגון הצלת המזון האמריקאי City Harvest  מאז נובמבר 2021, והוא החבר הצעיר ביותר בה. הוא גם מייעץ לארגון בעלי החיים Animal Haven.

ברנט משמש כמנכ"ל של Eitan Productions ("איתן הפקות"), חברת ההפקות שאחראית על הפקת התוכן שלו ברשתות החברתיות. החברה ממוקמת בניו יורק ומעסיקה צוות של מפיקים המנהלים את עסקי המדיה שלו. לפי פורבס, החברה מגיעה ל-300 מיליון צרכנים מדי שנה. החברה מעסיקה צוות של 7 עובדים.

## קישורים חיצוניים
* 
* 

* 

## הערות שוליים

קטגוריה:טיקטוקרים יהודים
קטגוריה:טיקטוקרים אמריקאים
קטגוריה:יוטיוברים יהודים
קטגוריה:יוטיוברים אמריקאים
קטגוריה:אמריקאים ילידי ניו ג'רזי
קטגוריה:סופרים יהודים אמריקאים
קטגוריה:פמיניסטים יהודים
קטגוריה:פעילי אינטרנט יהודים
קטגוריה:שפים אמריקאים
קטגוריה:שפים יהודים
קטגוריה:אמריקאים שנולדו ב-2002
אישה קשה

"**אישה קשה**" הוא סינגל של להקת ג'יין בורדו והראפרית אקו שיצא לאור ב-7 בפברואר 2021.

## רקע וכתיבה
השיר נכתב בידי דורון טלמון סולנית להקת ג'יין בורדו, בשיתוף פעולה עם הראפרית אקו. טלמון הלחינה את השיר, ובן-זוגה מתי גלעד הפיק ועיבד אותו יחד עם עומרי אמדו.

השיר הוא שיר מחאה פמיניסטי המוחה כנגד ציפיות של גברים מנשים. על הרקע לכתיבת השיר סיפרה טלמון: .

השיר שוחרר בצירוף קליפ שבוים בידי עומר אלוני.

## מיקומי שיא

## קישורים חיצוניים
* 
* 
* 

## הערות שוליים

קטגוריה:שירי ג'יין בורדו
קטגוריה:שירים בעברית
נקודת רדיבוש

**נקודת רדיבוש** (באנגלית: **Radibosh Point**; בבולגרית: **нос Радибош**) היא לשון יבשה, המהווה את הצד המערבי של פתחו של מפרץ שארקו. הנקודה מהווה את הקצה הצפון מזרחי של חצי האי ויטל, המצוי בקצה המערבי של חצי האי טריניטי באזור ארץ גרהאם, בחצי האי האנטארקטי שבאנטארקטיקה.

הנקודה ממוקמת 2.8 קילומטרים ממזרח לכף קייטר;

הנקודה ממוקמת 6.08 קילומטרים צפונית-מזרחית מנקודת טאראקצ'ייב;

הנקודה ממוקמת 12.65 קילומטרים צפונית - צפון-מערבית מנקודת ניקיופ;

הנקודה ממוקמת 19.2 קילומטרים ממערב לכף קיילמאן.

## היסטוריה
### גילוי ומיפוי לשון היבשה

לשון היבשה מופתה בשנת 1996 על ידי סוקרים גרמניים מטעם המכון לגאודזיה יישומית (Institut für Angewandte Geodäsie) וסוקרים בריטיים מטעם הסקר האנטארקטי הבריטי.

### מקור השם

לשון היבשה נקראת על שם הכפר רדיבוש שבמערב בולגריה.

## לקריאה נוספת

* הגאזט האנטארקטי הבולגרי 

## קישורים חיצוניים
* תצלום לוויין של אזור לשון היבשה, תוך סימון אתרים נוספים באזור באתר copernix

רדיבוש
רדיבוש
דיסקוגרפיה של אגם בוחבוט

הדיסקוגרפיה של הזמרת הישראלית **[[אגם בוחבוט]]** מורכבת מאלבומי אולפן אחד, שני מיני-אלבומים, 48 סינגלים, 2 סינגלים שיווקיים ו־19 וידאו קליפים.

## אלבומי אולפן

## מיני אלבומים

## סינגלים

### השתתפות בסינגלים

### סינגלים שיווקיים

## הופעות נוספות במצעדים

## השתתפות באלבומים

## וידאו קליפים

## הערות שוליים

בוחבוט, אגם
עונת 1971/1972 בליגת המשנה ההולנדית

**עונת 1971/1972 בליגת המשנה ההולנדית** הייתה העונה ה-16 של ליגת המשנה ההולנדית, שהיא הליגה ההולנדית השנייה.
בסיום עונה זו, הארלם וא.ז 67 העפילו לליגה הראשונה.

## מבנה
על ניצחון הוענקו 2 נקודות ועל תיקו נקודה בודדת. הליגה כללה 21 קבוצות, 13 ששיחקו בעונה הקודמת בליגה, אליהן הצטרפו, היורדות מליגת העל, הארלם וא.ז 67, והעולות מהליגה השלישית, מועדון הכדורגל איינדהובן, פנלו 03, פורטונה פלארדנינגן, זוולה, רודה ווולוויקרס. ששיחקו ביניהן במשך 2 סיבובים בני 20 משחקים כל אחד – 40 מחזורים בסה"כ. בסיומם הקבוצות במקומות 1 ו-2 העפילו לליגה הראשונה.

## טבלת הליגה

## קישורים חיצוניים

קטגוריה:עונות בליגת המשנה ההולנדית
קטגוריה:תחרויות כדורגל ב-1972
קטגוריה:תחרויות כדורגל ב-1971
קטגוריה:1971 בהולנד
קול רנה

**קול רִנה** היא עמותת חסד ישראלית שהוקמה לזכרה של רנה שנרב שנרצחה בפיגוע בעין בובין באוגוסט 2019.

העמותה מפעילה רשת של מכירת בגדי יד שנייה בשקל אחד, סעודות שבת שפתוחות לציבור ומארחות אנשים הזקוקים למקום שיארח אותם, מיזם שידוכים, קמפיינים להפחתת זמן השימוש במסכים, מיזמים להגדלת לימוד תורה, הקמת מעיינות ופינות טבע ומיזמים נוספים.

יושב ראש העמותה, אביה של רנה, הרב איתן שנרב השיא משואה ביום העצמאות תשפ"א בעקבות פעילות העמותה.

## רנה שנרב

בשעות הבוקר המאוחרות של יום שישי, 23 באוגוסט 2019, הגיע רנה שנרב בת ה-17 עם משפחתה לעין בובין, בעת שיצאו מהמים, מטען חבלה שהוטמן במקום התפוצץ והרג את רִנה, פצע קשה את אביה שניסה לבצע בה פעולות החייאה ופצע בינוני את אחיה.

## מפעלי העמותה
* רשת חנויות יד שנייה - "סיבוב שני". מכיוון שרנה סייעה בהפעלת עין רנה, הוקמה רשת חנויות, ונכון ל-2022 קיימות חנויות בלמעלה מ-15 ערים שונות.

* שולחן שבת - מיזם שמקיים סעודות ערב שבת וחג הפתוחות לציבור הרחב ומספקות מענה למשפחות קשות יום ומבוגרים עריריים.

* הקמת ותחזוקת מעיינות, שבילים, מצפים ופינות טבע לזכרה של רנה.
טקסט=מעיינות בהרי ירושלים|ממוזער|פק"ל רנה - ארגז חברתי בעין בוקר

* "פק"ל רנה" - ארגזים חברתיים במעיינות בארץ שמכילים פריטים שמטיילים עשויים להצטרך במהלך הטיול.
טקסט=מעיינות בהרי ירושלים|ממוזער|עין בוקר - מראה כללי

[טקסט=עין בוקר|ממוזער|פק"ל רִנה למטייל בעין בוקר, סמוך למושב [כסלון]]

* מיזמים לצמצום השימוש במסכים לדברי המשפחה, אחד הדברים שהיו חשובים באופן אישי לרִנה, היה להתנתק מהמדיה מעט כל יום, כדי להתחבר יותר לעצמה ולאנשים בסביבה. לזכרה הוקם פרויקט "זמן רנה", ובו כל אחד לוקח אחריות על פרק זמן קבוע של התנתקות מן המסכים, באמצעות יישומון ייעודי שפותח למטרה זו.

* לימוד תורה - העמותה יצאה בקמפיין לעידוד פתיחת שיעורים בספר ההלכה פניני הלכה לזכרה של רנה. במסגרת העמותה הוקמו מעל 80 מוקדי לימוד ומעל לעשר מדרשות במקומות שונים ברחבי הארץ.

* מיזם שידוכים - העמותה הקימה מיזם שידוכים בשם "קורעים את הים", שמנהל מאגרים של כרטיסים של בחורים ובחורות ללא פרטים מזהים כגון שם או תמונה - כדי לאפשר גם למי שרוצה להכיר אבל רוצה שפרטיו המזהים יישארו חסויים.

בנוסף לכל אלה, העמותה מפעילה מיזמי חסד ותורה נוספים לזכרה של רנה. כגון, מסע רנה - יום של מסע חוויתי "מתנתקים מרעשי הרקע ומתחברים לדברים שחשובים לנו באמת", חופת רנה, "אוהבי הארץ" - סיוע לחקלאים, בעלי חוות וישובים קטנים להתמודד עם פשיעה חקלאית, גניבות והצקות ועוד.

## קישורים חיצוניים
* 

* 
* יישומון "זמן רנה" ב-Google Play

## הערות שוליים

קטגוריה:ישראל: עמותות
אג'ון איליג'אלי

**אלי אג'ון איליג'אלי** (בטורקית: **Ali Acun Ilıcalı**; נולד ב-29 במאי 1969 באיסטנבול, אדירנה) הוא איש עסקים ומנחה טלוויזיה טורקי שהקים תאגיד תקשורת ובבעלותו מספר ערוצי טלוויזיה.

## ביוגרפיה
אג'ון איליג'אלי נולד באדירנה במזרח טורקיה. אביו הוא ממוצא אזרי. לאחר סיום בית הספר איליג'אלי עבר לאיסטנבול והחל לימודי אנגלית באוניברסיטה, ועוד לפני סיום לימודי התואר הוא פנה לעסקים ועבודה בטלוויזיה.

בגיל 22 החל לעבור בטלוויזיה הטורקית ככתב ספורט. בשנת 2002 הוא התחיל להפיק תוכניות טלוויזיה. בין תוכניותיו הראשונות הייתה Acun Firarda שבמהלך הכנתה הוא סייר בכ-100 מדינות.

לאור ההצלחות, בשנת 2004 החליט אג'ון להקים חברת תקשורת בשם "אג'ון מדיה". החברה זכתה בזיכיון לתוכניות לרבות ביניהן: The Voice, Deal or no Deal?, Fear Factor, Survivor, MasterChef, Got Talent, Dancing with the Stars, Rising Star. תוכניות אלה זכו להצלחה רבה בטורקיה.

בשנת 2008 רכש אג'ון את ערוץ הטלוויזיה TV8 ואחוזי צפייה של הערוץ גדלו באופן משמעותי.

בשנת 2016 אג'ון נכנס לשוק הטלוויזיה ביוון. תוכניותיו שודרו בערוץ Skai TV עם אחוזי צפייה של 70%. באותה שנה הוא התחיל להפעיל בטורקיה ערוץ בידור חדש בשם TV8.5.

אג'ון פיתח תוכנית טלוויזיה חדשה בשם Exatlon והצליח למכור את הזכויות לערוצי טלוויזיה בארצות הברית, מקסיקו, רומניה, ברזיל ומדינות נוספות.

בשנת 2021 אג'ון הקים אתר אינטרנט עם תוכן משפחתי. תוך שנה הוא הגיע ל-1.5 מיליון משתמשים רשומים.

בינואר 2022 התאגיד שבראשותו רכש את המועדון הבריטי "האל סיטי".

אג'ון היה נשוי שלוש פעמים ונולדו לו 4 בנות.

## קישורים חיצוניים

* 

* ראיון עם אג'ון

## הערות שוליים

קטגוריה:אנשי עסקים טורקים
קטגוריה:מנחי טלוויזיה טורקים
קטגוריה:עיתונאי ספורט
קטגוריה:מפיקי טלוויזיה
קטגוריה:טורקים שנולדו ב-1969
Cold as Ice

"**Cold as Ice**" (בעברית: "**קר כקרח**") הוא שיר משנת 1977 של להקת הרוק הבריטית-אמריקאית, פורינר, מתוך אלבום הבכורה שלהם, *[[Foreigner (אלבום)|Foreigner]]*. הוא הפך לאחד השירים הידועים ביותר של הלהקה בארצות הברית, והגיע לשיא במקום השישי במצעד הבילבורד הוט 100. השיר יצא לאור בתחילה כ-B-side של כמה גרסאות של הסינגל "Feels Like the First Time" במהירות 45 סל"ד.

גרסת הסינגל קצרה בשנייה מגרסת האלבום, אך מוסיפה רצועת תזמורת.

## ביקורת
בילבורד תיאר את "Cold as Ice" כבעל "תחושה רודפת" ו"אפקט מצמרר סוריאליסטי" המופק על ידי "קטעים אינסטרומנטליים עשירים במרקם והשירה האמיצה". בילבורד גם שיבח את האופן בו השיר שומר על המומנטום והעוצמה שלו. קאש בוקס אמרה כי "המאזינים יזהו את הזעם המבוקר של הקול הראשי של לו גראם, כמו גם את ההרמוניות בעלות המרקם העדין" וכי "התזמורת מעניקה אפקט מרחיב".

מבקרת Classic Rock History, ג'ייני רוברטס, דירגה את "Cold as Ice" כשירה הרביעי באיכותו של Foreigner, וקבעה כי הקטע לפסנתר שפותח את השיר "תמיד ייכנס לאחד הריפים הבולטים בתולדות הרוק הקלאסי". באופן דומה, מבקר הרוק האולטימטיבי קלאסי מאט ורדלאו דירג אותו כשיר החמישי בגודלו של Foreigner, ותוהה כיצד הוא יכול היה לשמש כ-B-side במדינות מסוימות, לאור "תחילת הפסנתר המפורסמת שלו".

## קרדיטים
* לו גראם – שירה מובילה
* מיק ג'ונס – גיטרה מובילה, קולות רקע, פסנתר
* איאן מקדונלד – גיטרה קצב, קולות רקע, מלוטרון
* אל גרינווד – עוגב, סינתיסייזר
* אד גגליארדי – גיטרה בס, קולות רקע
* דניס אליוט – תופים, קולות רקע

## מיקומי שיא

### מצעדים ודירוגים שבועיים

### מצעדי סוף שנה

### מוזיקאים אורחים
* איאן לויד – קולות רקע

## קישורים חיצוניים

* מילות השיר "Cold As Ice", באתר שירונט

## הערות שוליים

קטגוריה:שירי 1976
קטגוריה:סינגלים בהוצאת אטלנטיק רקורדס
קטגוריה:שירים באנגלית
קטגוריה:בלדות רוק
יחיאל טרכטנברג

**יחיאל טרכטנברג** (1866 – 21 בינואר 1937) היה בין מייסדי "אגודת הפועלים", ראש ועד ההגנה וראש המועצה של ראשון לציון.

## ביוגרפיה
טרכטנברג נולד באונגני, בסרביה (כיום במולדובה). עלה לארץ ב-1886, תחילה עבר צפונה ליסוד המעלה ושם קיבל נחלה אך כתוצאה מהתנאים הביטחוניים והאישיים, הוא החליט לעבור דרומה לראשון לציון.

בראשון לציון הוא רכש אדמה בשטח 22 דונם, שם נטע כרם ובנוסף עבד כפועל חקלאי שכיר. לטרכטנברג היה ידע רחב בכל תחומי החקלאות והוא הרחיב את המשק לעסוק בנטיעות, גידול ירקות, בהמות, עופות וכוורות דבורים. בבעלותו, על חלקת אדמתו, הייתה באר מים.

טרכטנברג נשא את שפרה לבית סמילנסקי, אחותו של משה סמילנסקי, חלוצה ציונית. ביתם היווה מרכז לצעירי המושבה, פועליה ואיכריה הצעירים. הוא לקח חלק במרידה כנגד פקידות הברון רוטשילד, כאשר שפרה הנהיגה את המרד וכתבה רשימות ברוסית, שאותן שלחה לעיתונים בחוץ לארץ. נולדו להם בת אחת ובן אחד: חנה ועזרא.

לאחר פטירתה של שפרה ממלריה בגיל צעיר, נשא טרכטנברג את ד"ר מרים לויצקי ונולדו להם שני בנים: אלחנן ואשר.

## פעילות ציבורית
טרכטנברג השתתף בייסוד "אגודת הפועלים" והיה חבר ועד המושבה שנים רבות. בתקופתה הראשונה של חדרה היה מורה דרך ומדריך חקלאי לעולים חדשים.

בעקבות המאורעות ביפו, באחד במאי 1921, נבחר טרכטנברג לראש ועד ההגנה של ראשון לציון.

לאחר מכן, בשנת 1932 נבחר להיות ראש המועצה (הוועד) של המושבה. בשנות כהונתו התקיימה חגיגת יובל החמישים של ראשון לציון, בה קשטו את המושבה באורות וחגגו את הצלחת היישוב בביקור של הברון אדמונד די רוטשילד.

בשנים 1933 - 1934 כיהן טרכטנברג כראש הוועד החקלאי השביעי.

## מותו
נקבר בראשון לציון. בשנת 1939 טרכטנברג נרשם בספר הזהב של קק"ל על ידי חקלאי ראשון לציון.

## קישורים חיצוניים
* ביוגרפיה של יחיאל טרכטנברג באתר עיריית ראשון לציון
* אלבום המשפחות ראשון לציון, ביוגרפיה של יחיאל טרכטנברג

## הערות שוליים

קטגוריה:אנשי העלייה הראשונה
קטגוריה:אישים הקבורים בבית הקברות גני אסתר בראשון לציון
קטגוריה:ארץ-ישראלים שנולדו ב-1866
קטגוריה:ארץ-ישראלים שנפטרו ב-1937
יעקב קנר (ראשון לציון)

ממוזער|הבית שתרמו קנר ואשתו.
**יעקב מנדל קנר (כנר)** (1839–1929) היה יו"ר ועד המושבה העשירי של ראשון לציון.

## תולדות חייו
ממוזער|שלט מתכת בית קנר
יעקב מנדל קנר נולד בבוקרשט, רומניה בשנת 1839 לחוניה אברהם ולרייזל קנר. בשנת 1881 קנר היגר לביירות, התגורר שם כשש שנים ועסק שם בפחחות אומנותית.

בשנת 1886 יחד עם רעייתו בתיה ואמו רייזל, התיישב בראשון לציון, רכש את בית יוסף פיינברג והפך לכורם.

בשנת 1900, בנה את ביתו במרכז המושבה, ברחוב רוטשילד, בית קנר, אשר שימש במשך שנים רבות מרכז לפעילויות ההגנה ומרכז להדרכה לעזרה ראשונה. בתקופה מסוימת התקיימו בו לימודים של כיתות בית הספר העממי בשל מחסור בכיתות בבניין בית הספר. במרתף הבית פעל חדר ניתוח ובית חולים, לשם הובאו פצועי והרוגי הפרעות ומלחמת השחרור.

החל משנת 1940, ובמשך ארבעים וחמש שנים, שימש הבית כ-"בית מגן דוד אדום" ובמקביל, כתחנת מכבי אש.

כנר כיהן פעמים מספר כחבר בוועד המושבה, ובשנת 1907 עמד בראש הוועד. בשנה זו הותקנו תקנות חדשות בבית המרקחת, נוסד "בית כביסה" לצמר ונחגג חג היובל לייסוד המושבה. קנר ורעייתו תרמו מכספם את ביתם לצורכי ציבור וכן תרמו להקמת בית העלמין בעיר.

## הערות שוליים

קטגוריה:אנשי העלייה הראשונה
קטגוריה:ראשי ועד מושבת ראשון לציון
קטגוריה:ארץ-ישראלים שנולדו ב-1839
קטגוריה:ארץ-ישראלים שנפטרו ב-1929
קטגוריה:אישים הקבורים בבית הקברות גני אסתר בראשון לציון
ג'ד ספנס

**דיופ טהוטי ג'ד-הוטפ ספנס** (באנגלית: **Diop Tehuti Djed-Hotep Spence**; נולד ב-9 באוגוסט 2000) הוא כדורגלן אנגלי המשחק בעמדות המגן הימני והקשר בטוטנהאם הוטספר ובנבחרת אנגליה.

## קריירה
ספנס הוא ממוצא קנייתי וג'מייקני. הוא החל לשחק כדורגל במחלקת הנוער של פולהאם, וביולי 2018 חתם במידלסברו מהצ'מפיונשיפ.

הוא ערך את הופעת הבכורה שלו בקבוצה הבוגרת ב-24 באוגוסט 2018, בתיקו 3–3 עם נוטס קאונטי במשחק גביע הפוטבול ליג. ב-26 בדצמבר 2019 כבש את שערו הראשון בקבוצה, בניצחון הליגה 1–0 על האדרספילד טאון.

ב-1 בספטמבר 2021 הושאל לעונה אחת לנוטינגהאם פורסט מהצ'מפיונשיפ. לאחר שהרשים במהלך העונה, בתום העונה העפיל עם הקבוצה לפרמייר ליג, תוך שבמרץ 2022 זכה בתארים "שחקן החודש הצעיר בליגה" ו"שחקן החודש בליגה", ושער שכבש נגד קווינס פארק ריינג'רס זכה בתואר "שער החודש בליגה". בתום העונה הוא אף נכנס לנבחרת העונה בליגה.

ב-19 ביולי 2022 חתם בטוטנהאם הוטספר, ששילמה עליו 12.5 מיליון לירות שטרלינג. ב-28 באוגוסט ערך הופעת בכורה בקבוצה, בניצחון 0–2 על קבוצתו לשעבר, נוטינגהאם פורסט. ב-31 בינואר 2023 הצטרף ספנס לסטאד רן מליג 1 בהשאלה עד תום העונה. ב-30 באוגוסט 2023 הושאל לעונה אחת ללידס יונייטד מהצ'מפיונשיפ. ב-2 בספטמבר ערך הופעת בכורה כשנכנס כמחליף במשחק מול שפילד ונסדיי שהסתיים ב-0-0. בינואר 2024 סיים את ההשאלה בקבוצה. ב-11 בינואר 2024 הושאל לגנואה עד לסוף העונה.
## תארים
;טוטנהאם הוטספר
* הליגה האירופית : 2025
## קישורים חיצוניים

## הערות שוליים

קטגוריה:כדורגלנים אנגלים
קטגוריה:מגני כדורגל אנגלים
קטגוריה:לונדון: כדורגלנים
קטגוריה:כדורגלני מידלסברו
קטגוריה:כדורגלני נוטינגהאם פורסט
קטגוריה:כדורגלני טוטנהאם הוטספר
קטגוריה:כדורגלני לידס יונייטד
קטגוריה:כדורגלני גנואה
קטגוריה:כדורגלני סטאד רן
קטגוריה:אנגלים ממוצא קנייתי
קטגוריה:אנגלים ממוצא ג'מייקני
קטגוריה:ספורטאים זרים באיטליה
קטגוריה:ספורטאים זרים בצרפת
קטגוריה:אנגלים שנולדו ב-2000
רומיאנה ז'לבה

**רוּמִיָאנָה רוּסֶבָה זֶ'לֶבֶה** (בבולגרית: **Румяна Русева Желева**; נולדה ב-18 באפריל 1969, נובה זאגורה, הרפובליקה העממית של בולגריה) היא פוליטיקאית וסוציולוגית בולגרייה אשר כיהנה מיולי 2009 ועד ינואר 2010 כשרת החוץ של בולגריה בממשלתו של בויקו בוריסוב.

## ביוגרפיה
רומיאנה ז'לבה נולדה בנובה זאגורה, היא רכשה השכלה אקדמית בסוציולוגיה באוניברסיטת סופיה, ובהמשך דוקטורט בסוציולוגיה מאוניברסיטת מגדבורג. היא הצטרפה למפלגת אזרחים למען פיתוח אירופי של בולגריה (ГЕРБ) בהנהגת בויקו בוריסוב ובין 2007–2009 כיהנה כחברת הפרלמנט האירופי. בין יולי 2009 לינואר 2010 כיהנה כשרת החוץ של בולגריה. בהמשך הועלתה מועמדותה לתפקיד נציבת האו"ם לניהול משברים, אך בשל חשדות לקשרים של בעלה עם המאפיה הרוסית נדחתה המועמדות. בעקבות החשדות, התפטרה ז'לבה מתפקיד שרת החוץ וסיימה את חייה הפוליטיים בבולגריה.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פוליטיקאים בולגרים
קטגוריה:פוליטיקאיות בולגריות
קטגוריה:שרי החוץ של בולגריה
קטגוריה:שרות חוץ
קטגוריה:בוגרי אוניברסיטת סופיה
קטגוריה:ילידות 1969
קטגוריה:בולגרים שנולדו ב-1969
דרך שירה בנקי

**דרך שירה בנקי** היא חברה לתועלת הציבור שמטרתה לקדם מתינות ושיח בחברה הישראלית. החברה הוקמה על ידי הוריה של שירה בנקי, שנרצחה במצעד הגאווה בירושלים ב-2015.

הוריה של שירה השיאו משואה ביום העצמאות תשפ"ב על פעולתם.

## שירה בנקי

שירה בנקי (1 בנובמבר 1999 - 30 ביולי 2015), בת ה-15 מירושלים, נדקרה למוות במהלך מצעד הגאווה בירושלים ב-30 ביולי 2015 על ידי ישי שליסל, חרדי שהשתחרר לאחר שסיים לרצות עונש של 10 שנות מאסר בגין הרשעה קודמת בנושא דומה של תקיפה וניסיון לרצח במצעד גאווה קודם בירושלים שנערך בשנת 2005. שליסל נידון למאסר עולם על מעשה הרצח.

## פעילות הארגון
### ההסכת "סיפור אחר"
הארגון הקים בשיתוף עם יובל מלחי את ההסכת "סיפור אחר - לזכרה של שירה בנקי", ההסכת מספר את סיפורן של דמויות יוצאות דופן בהיסטוריה שפעלו למען האחר. לסדרה יש 16 פרקים.

### מעגלי שיח - "נקודת מפגש"
הארגון מקיים מעגלי שיח בין קבוצות שונות באוכלוסייה הישראלית מתוך מטרה לקדם שיח של סובלנות והכרות בין ציבורים שונים בישראל, בנוסף לכך, הוקם פרויקט "ניהול מחלוקת בחברה הישראלית" בשיתוף מרכז יצחק רבין, מרכז קטיף שמיועד לתלמידי כיתות י' מקהלים שונים, אשר מטרתו להפגיש בין נערים מציבורים שונים מתוך מטרה לחזק את התובנה שהדרך לנהל מחלוקת בחברה איננה באלימות מכל סוג שהוא, אלא בהקשבה, בחיזוק המרכיבים המשותפים שביננו ובהבנה שעצם קיומה הלגיטימי של מחלוקת ביננו.

### הקליניקה למאבק בשנאה במרחב הציבורי
הארגון הקים את הקליניקה למאבק בשנאה במרחב הציבורי, בשיתוף עם קרן ברל כצנלסון והמרכז הבינתחומי הרצליה. הקליניקה עוסקת בין היתר בהיבטים משפטיים, פסיכולוגיים, תרבותיים וחברתיים של שיח שנאה, אלימות ודה לגיטימציה של קבוצות בחברה, ומפרסמת ניירות עמדה והצעות חקיקה לקידום הסובלנות מתוך מטרה להפוך את המאבק נגד הגזענות לעניין ציבורי רחב יותר, הקליניקה מפעילה את המוקד למלחמה בשנאה, שמרכז את פעילות הקליניקה ומהווה כתובת לקורבנות אלימות ברשת, ומאפשר להתלונן דרכו באופן אנונימי.

### תוכנית שירה לנערות
תוכנית שירה לנערות היא תוכנית מנטורינג לנערות בגילאי 17-24 שחוו מצבי קושי ומצוקה. התוכנית פועלת בגישה פמיניסטית.

הוקמה ב-2015 ומנוהלת על ידי המחלקה לפרויקטים החטיבה לקידום נוער בעיריית ירושלים ובשותפות עם "דרך שירה בנקי" המקדמת פעילות חינוכית-ערכית במרחב הציבורי.

התוכנית אורכת משך של שנה אקדמית והמפגשים מתקייים אחת לשבוע בשעות אחר הצהריים.

### חדר מורים - זאת ירושלים
הארגון לוקח חלק בהשתלמות מורים רב מגזרית בנוגע ליכולת להכיל ולהתמודד עם הרב תרבותיות בעיר. בהובלת היברו יוניון קולג’ ובשיתוף מינהל חינוך בעיריית ירושלים.. מיכל מושקט-ברקן משמשת מנהלת אקדמית של התכנית ומגייסת כספים עבורה.

## קישורים חיצוניים
* 

* 
* 
* ההסכת "סיפור אחר" באתר "קטעים בהיסטוריה"

## הערות שוליים

קטגוריה:ישראל: עמותות
יצחק לייב טופורובסקי

**יצחק לייב טופורובסקי** (במקור טאפארובסקי; 1860 – 5 בספטמבר 1938) היה מחלוצי העלייה הראשונה, ממייסדי ראשון לציון, והנפח של המושבה. ממציא מחרשה ארצישראלית ומשחזה אוטומטית ומקים הראינוע הראשון בארץ ישראל.

## ביוגרפיה
### ראשית חייו
טופורובסקי, בנם של מיכל וגיטל, נולד ביקטרינוסלב (כיום דניפרו), רוסיה. בגיל 16, בשנת 1876, עזב את בית הוריו בדרכו לארץ ישראל דרך קושטא שבטורקיה, שם עבד כשוליה אצל נפח דודי נחושת ולאחר מכן עלה לישראל. הוא הצטרף לקבוצת מייסדי ראשון לציון והפך לחרש הברזל לכלי ומכשירי המתיישבים.

### פעילותו הציבורית
טופורובסקי נמנה עם מייסדי הכורמות בארץ ישראל ביחד עם אשר לוין ושמואל אוסטשינסקי, רכש אדמות בראשון לציון, ניגן בחצוצרה בתזמורת המושבה, והקים את הראינוע הראשון בארץ ישראל.

טופורובסקי התקין מחרשת ברזל מתקדמת, בין המצאותיו הייתה "משחזה אוטומטית" להשחזת החרמשים. בית המלאכה שלו הפך לבית אולפנה לחרשי מתכת צעירים ומקום לינה לעולים החדשים. רבים מבני המושבה הכתירו אותו כבורר בסכסוכיהם ואף מינוהו אפוטרופוס על יורשיהם ועל רכושם.

בשנת 1917 הקים יצחק לייב ראינוע בחצר ביתו, סמוך לבית הספר "חביב". כשנה לאחר הקמתו, פקד את המשפחה אסון קשה כאשר שריפה פרצה בראינוע ובנו אהרון, שהיה אחראי על הקרנת הסרטים, נספה בעת הקרנה כתוצאה מכך נסגר הראינוע.

## תרומתו לחקלאות בישראל
טופורובסקי היה האחראי הראשי על הנפחייה שביקב המקומי. הוא תיקן את כלי עבודתם של הפלאחים הערבים המקומיים. הוא חיבר ותיקן פרסות ברזל של בהמות עבודה, ועם הזמן נהפך למומחה בריפוי בהמות. כאשר נתקלו חופרי הבאר שבתחתית הגבעה במושבה ראשון לציון, בשכבת סלע, התקין עבורם טופורובסקי מפסלת ברזל חזקה על המקדח ששלח הברון רוטשילד, מה שאפשר את המשך החפירה.

בין השנים 1882–1883, חקר ולמד את תכונות המחרשות השונות והצליח לקבוע אילו כלים עובד אדמה בישראל צריך וכיצד אפשר לשכלל אותם, ובראשם את המחרשה. בזכות המצאתו חלה מהפכה בטכניקה החקלאית. המחרשה הייתה חזקה ועמידה, בדומה לזו המקובלת בקרב הפלאחים בסביבות ראשון לציון, ומותאמת לטיב הקרקעות שלהם. אמנם התחוללה מהפכה בטכניקה החקלאית, אך חידושו לא הגיע אל מאה משפחות עובדי האדמה היהודיים, שהיו אז בארץ; גם כשהגיע, פסלו פקידי הברון כל כלי שלא היה ידוע להם מארץ מוצאם.

## משפחתו
טופורובסקי התחתן עם קריינה עטרה ולהם נולדו תשעה ילדים. ח"כ בועז טופורובסקי הוא נינו.

## הנצחה
ממוזער|250px|רחוב טופורובסקי בראשון לציון
רחוב בראשון לציון קרוי על שמו.

## קישורים חיצוניים
* יצחק ליב טופורובסקי, באתר-אלבום המשפחות הממוחשב מטעם מוזיאון ראשון-לציון.
* שמואל אביצור, ממציאים ומאמצים: מחוללי המהפיכה בדרכי הייצור בארץ, מחרשת יצחק ליב טופורובסקי: "מתקופת העץ לתקופת הברזל", בהוצאת יד יצחק בן-צבי; מוזיאון ארץ ישראל, תל אביב. באתר הספרייה הווירטואלית של מטח - המרכז לטכנולוגיה חינוכית
* 

## הערות שוליים

קטגוריה:אנשי העלייה הראשונה
קטגוריה:ראשון לציון: מייסדים
קטגוריה:נפחים יהודים
קטגוריה:ממציאים ישראלים
קטגוריה:אישים הקבורים בבית הקברות גני אסתר בראשון לציון
קטגוריה:ארץ-ישראלים שנולדו ב-1860
קטגוריה:ארץ-ישראלים שנפטרו ב-1938
מחנה אלדרשוט

**מחנה אלדרשוט** (באנגלית: **Aldershot Garrison**) המוכר גם בתור העיירה הצבאית אלדרשוט, הוא בסיס צבאי של הצבא הבריטי הממוקם סמוך לאלדרשוט, המפשייר. 

מחנה אלדרשוט הוא אחד הגדולים והחשובים של הצבא הבריטי והוא כולל מספר מפקדות ומתקנים המשרתים יחידות שונות בצבא. הוא מתפרס על שטח של כשני קמ"ר וכולל אוכלוסייה של כ-10,500 חיילים ואזרחים, סמוך למחנה נמצאים שטחי אש ואימון בשטח כולל של כ-11 קמ"ר. משום חשיבותו ליחידות הצבא הבריטי, המחנה מכונה "ביתו של הצבא הבריטי" וכיום הוא מקום מושבם של כ-70 יחידות וארגונים צבאיים שונים.

## היסטוריה
250px|ממוזער|אחד מקסרקטיני המגורים שנותרו מהתקופה הוויקטוריאנית, כיום המוזיאון הצבאי אלדרשוט
בשנת 1854, כחלק ממהלך של הקמת בסיסי קבע לצבא הבריטי, משרד המלחמה רכש כ-11 קמ"ר סמוך לעיירה אלדרשוט ומחנה אלדרשוט נוסד. שנתיים לאחר מכן נפתחו שלושה בתי חולים לצורכי החיילים המשרתים במקום ועד לשנת 1861 אוכלוסיית אלדרשוט גדלה לכדי כ-16,000 חיילים ואזרחים (מכ-870 לפני הקמת המחנה) ושטח המחנה הכולל גדל לכדי כ-32 קמ"ר.

היחידות הרבות שהוצבו במחנה ובסביבתו בשנותיו הראשונות, אוגדו לכדי **דיוויזיית אלדרשוט**, ב-1872 הצבא חולק לשמונה קורפוסים כאשר הקורפוס השני פיקד על היחידות במחנה ושכן בו. ב-1881 כחלק מרפורמה נרחבת בצבא, תוכנית הקורפוסים והמחוזות הוחלפה בפיקודים אזוריים וביניהם הוקם **פיקוד אלדרשוט**. בשנת 1890 החלו להיבנות קסרקטינים מלבנים לאכלוס החיילים במחנה במקום צריפי העץ והאוהלים, רוב מבנים אלו הוחלפו בעצמם כמעט לגמרי עד לשנות ה-60 של המאה ה-20 במבנים מודרניים.

ב-22 בפברואר 1972, כתגובה על יום ראשון העקוב מדם בו ירו צנחנים בריטים במפגינים אירים בדרי, פוצצה המחתרת האירית (הצבא האירי הרפובליקני) מכונית תופת סמוך לחדר האוכל של חטיבת הצנחנים ה-16 באלדרשוט. הפיצוץ גרם למותם של שבעה אזרחים שעבדו במקום, כולל טבחים, אנשי צוות ניקיון וכומר קתולי, בנוסף ל-19 פצועים. במקום הוקמה אנדרטה לזכר נפעי הפיגוע.

## יחידות עיקריות
**פיקודים:**
* פיקוד העורף
* הפיקוד האזורי
* הפיקוד הסדיר המשותף

**חטיבות:**
* חטיבת הסיוע הביטחוני ה-11
* חטיבת המבצעים המיוחדים של הצבא
* חטיבת הלוגיסטיקה ה-101

**רגימנטים:**
* הרגימנט ה-27, חיל הלוגיסטיקה המלכותי
* רגימנט הלוגיסטיקה גורקה של המלכה ה-10, חיל הלוגיסטיקה המלכותי

## תמונות

Dominion and Empire Forces in the United Kingdom 1939-45 H589.jpg|חיילי הרגימנט הסקוטי מטורונטו, דצמבר 1939.
Bundesarchiv Bild 102-12700, England, Prince of Wales mit Königsgarde.jpg|הנסיך אדוארד מבקר חיילים באלדרשוט, 1931.
The British Army in the United Kingdom 1939-45 H764.jpg|חיילי חיל השירות של הצבא, 1939.
Aldershot Soldiers Receive Operational Medals.jpg|טקס הענקת מדליות, 2019.


## קישורים חיצוניים

* היסטוריית אלדרשוט באתר "Visitor UK".
* פיקוד אלדרשוט באתר "British Military History".

## הערות שוליים

קטגוריה:בסיסי צבא בבריטניה
קטגוריה:המפשייר
פפלו

**חוסה לואיס גרסיה ואיה** (בספרדית: **José Luis García Vayá**; נולד ב-11 באוגוסט 1998), הידוע בכינויו **פֶּפֶּלוּ**, הוא כדורגלן ספרדי המשחק בעמדת הקשר בקבוצת ולנסיה מהלה ליגה.

## קריירה
בשנת 2012 הצטרף פפלו למחלקת הנוער של לבאנטה, ובשנת 2014 חתם בקבוצה על חוזה מקצועני עד לשנת 2021, והצטרף לקבוצת המילואים של המועדון. ב-15 בדצמבר 2015 ערך את הופעת הבכורה שלו בקבוצה הבוגרת, בהפסד 1–2 לאספניול במשחק גביע המלך.

באוגוסט 2017 הושאל לעונה אחת להרקולס מהליגה הספרדית השלישית.

ב-26 ביולי 2019 הושאל לעונה אחת לטונדלה מליגת העל הפורטוגלית, ובמחזור האחרון של העונה כבש בעיטת עונשין מכריעה שהותירה את הקבוצה בליגה.

ב-8 בספטמבר 2020 הושאל לעונה אחת לוויטוריה דה גימארייש, גם היא מליגת העל הפורטוגלית. כשחזר לספרד ביולי 2021, הפך לשחקן הרכב בקבוצה.

ביוני 2022 האריך את חוזהו עד ליוני 2032.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני לבאנטה
קטגוריה:כדורגלני טונדלה
קטגוריה:כדורגלני ויטוריה דה גימארייש
קטגוריה:ספרדים שנולדו ב-1998
המילניום של רוסיה

**המילניום של רוסיה** (ברוסית: **Тысячелетие России**) היא אנדרטה שהוקמה בנובגורוד בשנת 1862 כדי לחגוג את המילניום להגעתו של רוריק לנובגורוד, אירוע שנלקח באופן מסורתי כנקודת התחלה של ההיסטוריה של המדינה הרוסית.

תחרות לתכנון האנדרטה נערכה בשנת 1859. אדריכל ויקטור הרטמן והאמן מיכאיל מיקשין  הוכרזו כמנצחים. העיצוב של מיקשין נראה כמצלב גלובוס גרנדיוזי בגובה 15 מטר בצורת פעמון. הוא היה אמור להיות מוקף בכמה שכבות של פסלים המייצגים מלכים, אנשי דת, גנרלים ואמנים רוסים שפעלו בתקופות שונות של ההיסטוריה הרוסית.

מיקשין עצמו לא היה פסל, ולכן 129 הפסלים האישיים לאנדרטה נעשו על ידי הפסלים הרוסים המובילים של זמנם, כולל חברו איבן שרדר  ואלכסנדר אופקושין  המהולל. באופן בלתי צפוי למדי עבור פרויקט רשמי שכזה, הצארים והמפקדים היו מיוצגים זה לצד זה עם שישה עשר אישים בולטים בתרבות הרוסית: לומונוסוב, פושקין, לרמונטוב, גוגול, קרל ברולוב, מיכאיל גלינקה וכו'. באשר לשליטים הרוסים, איוון האיום נעדר מהאנדרטה בשל תפקידו בביזה ובטבח של נובגורוד ב-1570 על ידי האופריצ'נינה. לצד הנסיכים המוסקוביים מיוצגות השושלות הליטאיות מימי הביניים כמו גדימינאס או ויטאוטאס הגדול ששלטו על הסלאבים המזרחיים של בלארוס ואוקראינה של ימינו.

## גלריה

### שכבה אמצעית

קובץ:1000 Rurik.JPG|רוריק - מייסד שושלת רוריק 
קובץ:1000 Vladimir up.jpg|ולדימיר הראשון
קובץ:1000 Donskoi.jpg|דמיטרי דונסקוי
קובץ:1000 Ivan III 2.jpg|איוואן השלישי 
קובץ:1000 Mikhail F Romanov.jpg|מיכאיל הראשון - מייסד שושלת רומנוב, קוזמה מינין נותן את כובע המונומך  למיכאיל, ודמיטרי פוז'ארסקי מגן עליו.
קובץ:Millennium of Russia 2.6.jpg|פיוטר הגדול


## קישורים חיצוניים

## הערות שוליים

קטגוריה:נובגורוד
קטגוריה:רוסיה: אנדרטאות
בהירות

**בהירות** במשמעותה המילונית פירושה ההפך מכהה, מואר, חיוור, נראה בקלות; בהשאלה משמש המונח לציין "מובן בקלות", "ברור".
חוטפריט רומראטו

**חוטפריט רוּמֵרָאטוּ** (בהולנדית: **Godfried Roemeratoe**; נולד ב-19 באוגוסט 1999 באוסט-סוברח  שבהולנד) הוא כדורגלן הולנדי המשחק בעמדת הקשר האחורי בקבוצת ואלבייק.

## קריירת מועדונים
רומראטו גדל במחלקת הנוער של טוונטה. ב-21 בדצמבר 2018 ערך את הופעת הבכורה שלו בקבוצה הבוגרת של המועדון, כשנכנס כמחליף בדקה ה-90 בניצחון 0–2 על נאק ברדה במסגרת המחזור ה-19 בליגת המשנה ההולנדית לעונת . הוא ערך שלוש הופעות ליגה במדי המועדון בעונה זו, בה העפיל המועדון לליגת העל ההולנדית. ב-3 באוגוסט 2019 ערך רומראטו את הופעת הבכורה שלו בליגת העל ההולנדית, בתיקו 1-1 נגד פ.ס.וו. איינדהובן במסגרת המחזור הראשון לעונת 2019/2020. הוא ערך 45 הופעות בליגת העל ההולנדית בשתי עונותיו עם המועדון, ובסך הכל ערך 48 הופעות ליגה במדי המועדון.

ב-23 באוגוסט 2021 הושאל רומראטו למשך עונה אחת לווילם II מליגת העל ההולנדית. ב-28 באוגוסט הוא ערך את הופעת הבכורה שלו במועדון, בניצחון 0–1 על זוולה במסגרת המחזור השלישי בליגה לעונת 2021/2022. ב-10 בדצמבר הוא הבקיע את שערו היחיד במועדון, שער הבכורה שלו בקריירה, בהפסד 1–3 לקמבור במסגרת המחזור ה-16 באותה עונה. הוא ערך 21 הופעות ליגה במדי וילם II במהלך תקופת ההשאלה.

ב-26 ביוני 2022 חתם רומראטו על חוזה לשנתיים בקבוצת הפועל תל אביב.

## קישורים חיצוניים

## הערות שוליים

קטגוריה:כדורגלנים הולנדים
קטגוריה:כדורגלנים קוראסאואים
קטגוריה:קשרי כדורגל הולנדים
קטגוריה:קשרי כדורגל קוראסאואים
קטגוריה:כדורגלני טוונטה
קטגוריה:כדורגלני וילם II
קטגוריה:כדורגלני הפועל תל אביב
קטגוריה:כדורגלני ואלבייק
קטגוריה:כדורגלני נבחרת קוראסאו
קטגוריה:כדורגלני גביע הזהב 2025
קטגוריה:כדורגלנים זרים בישראל
קטגוריה:ספורטאים הולנדים בישראל
קטגוריה:ספורטאים קוראסאואים בישראל
קטגוריה:הולנדים שנולדו ב-1999
קטגוריה:קוראסאואים שנולדו ב-1999
עונת 1972/1973 בליגת המשנה ההולנדית

**עונת 1972/1973 בליגת המשנה ההולנדית** הייתה העונה ה-17 של ליגת המשנה ההולנדית, שהיא הליגה ההולנדית השנייה.
בסיום עונה זו, רודה ודה חראפסחאפ העפילו לליגה הראשונה.

## מבנה
על ניצחון הוענקו 2 נקודות ועל תיקו נקודה בודדת. הליגה כללה 20 קבוצות, 18 ששיחקו בעונה הקודמת בליגה, אליהן הצטרפו, היורדות מליגת העל, פולנדם וויטסה ארנהם. ששיחקו ביניהן במשך 2 סיבובים בני 19 משחקים כל אחד – 38 מחזורים בסה"כ. בסיומם הקבוצה במקום ה-1 העפילה לליגה הראשונה. הקבוצות שהעפילו לפלייאוף הדירוג התמודדו בבית פנימי והמנצחת העפילה לליגה הראשונה.
*בלו וויט אמסטרדם ששיחקה בליגה בעונה שעברה התמזגה עם DWS אמסטרדם מליגת העל ונמחקה מהליגה.
## טבלת הליגה

### פלייאוף הדירוג
*הליגה חולקה ל-4 סבבי דירוג, סבב 1 בן 10 מש', סבב 2 בן 9 מש' סבב 3 בן 10 מש' וסבב 4 בן 9 משחקים כ-38 משחקים בסך הכול. בסיום כל סבב המדורגת ראשונה קיבלה כרטיס לפלייאוף הדירוג.

קטגוריה:עונות בליגת המשנה ההולנדית
קטגוריה:תחרויות כדורגל ב-1972
קטגוריה:תחרויות כדורגל ב-1973
אטקאן קראזור

**אטקאן קראזור** (בגרמנית: **Atakan Karazor**; נולד ב-13 באוקטובר 1996 באסן שבגרמניה) הוא כדורגלן טורקי-גרמני המשחק בעמדת הקשר האחורי בקבוצת שטוטגרט מהבונדסליגה, בה הוא גם משמש כקפטן, ובנבחרת טורקיה.

## קריירת מועדונים
קראזור גדל במחלקות הנוער של שוורץ-וייס אסן ובוכום. את הקריירה המקצוענית שלו החל בקבוצת המילואים של בורוסיה דורטמונד.

ב-1 ביולי 2017 חתם קראזור בהולשטיין קיל מהבונדסליגה השנייה. הוא ערך 26 הופעות ליגה במדי המועדון, בהן הבקיע שני שערים.

ב-15 במאי 2019 חתם קראזור בשטוטגרט מהבונדסליגה השנייה. בתום עונת  העפיל עם המועדון לבונדסליגה.

## חיים אישיים
קראזור נולד בגרמניה, והוא ממוצא טורקי.

ב-11 ביוני 2022 אישרה שטוטגרט דרך האתר הרשמי שלה כי קראזור נעצר במהלך חופשה באיביזה. מאוחר יותר באותו היום פורסמו בתקשורת דיווחים לפיהם כדורגלן גרמני נעצר באיביזה בחדש לאונס נערה.

## תארים
**שטוטגרט**
* הגביע הגרמני: 2024/2025

## קישורים חיצוניים

## הערות שוליים

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני הולשטיין קיל
קטגוריה:כדורגלני שטוטגרט
קטגוריה:גרמנים שנולדו ב-1996
ריקודי התה (להט"ב)

**ריקודי התה** (באנגלית: **Tea dances**) היו אירועים תרבותיים לרווקים הומוסקסואליים שאורגנו בימי ראשון אחר הצהריים בניו יורק בשנות ה-50 וה-60 של המאה ה-20. הריקודים המקוריים כללו שתיית תה. השם מרמז לריקודי התה  המסורתיים באנגליה.

## היסטוריה
עד אמצע שנות ה-60 של המאה ה-20, לא היה חוקי למכור אלכוהול להומואים, ומשטרת ניו יורק הייתה עורכת פשיטות על מפעלים המשרתים אותם. לפיכך, הומוסקסואלים באזור החלו לקיים את הטי דאנס מחוץ לעיר כמקום חלופי לפגישה בימי ראשון אחר הצהריים (בעיקר בפייר איילנד, צ'רי גרוב , פייר איילנד פיינס ). מאחר שהגישו תה ולא אלכוהול, האירועים לא עברו על החוק. מאחר שאירועים אלו נערכו אחר הצהריים, המשתתפים יכלו לתפוס מעבורת ולחזור הביתה ולהיות מוכנים לעבודה ביום שני בבוקר.

ריקודי תה התפשטו מעבר לניו יורק ואפילו התקיימו בשנות ה-90 של המאה ה-20, בין היתר גם במיאמי, פורט לודרדייל, פרובינסטאון , לוס אנג'לס וסן פרנסיסקו.

ככל שההומוסקסואליות התקבלה על ידי החברה, ולא הייתה מנוגדת לחוק, ריקודי התה התחלו להתקיים בגיי ברים, ובמועדוני סירקואיט פארטי, וכן עדיין מתקיימים במספר יעדי חופשה הומוסקסואלים, כגון פייר איילנד.

## ראו גם
* בית מולי

## הערות שוליים

קטגוריה:תרבות להט"ב
קטגוריה:ניו יורק: היסטוריה
קטגוריה:ניו יורק: תרבות
קטגוריה:להט"ב: אירועים
קטגוריה:תה
יהודית כץ

**יהודית כץ** (נולדה ב-16 במאי 1989) היא סופרת, מגישת ההסכת "חושבים טוב" ומרצה בתחום הפסיכולוגיה החיובית וחקר האושר.

## ביוגרפיה
נולדה בגרמניה. בגיל שנתיים עלתה לישראל עם משפחתה והתגוררה במושב בית זית הסמוך לירושלים. לפני שירותה הצבאי רצתה לצאת לשנת שירות בתפוצות דרך הסוכנות היהודית. כיון שיציאה לשליחות דרך הסוכנות מתבצעת רק לאחר שירות צבאי או לאומי, כץ ארגנה בעצמה שנת שירות במינכן, גרמניה. בצבא שירתה כמפקדת במחוו״ה אלון. לכץ שני אחים גדולים.

כץ למדה פסיכוביולוגיה ומדעי המוח באוניברסיטה העברית שבירושלים, כמו כן, ערכה מחקר מוח בבית החולים הדסה עין כרם וכן למדה אימון פסיכולוגי וטיפול קוגניטיבי התנהגותי (CBT) באוניברסיטת חיפה והייתה המנהלת המקצועית של המסלול ללימודי פסיכולוגיה חיוביות בתוכנית להב לפיתוח מנהלים באוניברסיטת תל אביב.

כץ היא יזמית, סופרת, מרצה ומאמנת אישית. בעבר כתבה טור שבועי במדור הבריאות של עיתון "הארץ" וכיום היא כותבת טורים לעיתון "ידיעות אחרונות".

כץ נשואה, אם לשניים ומתגוררת בתל אביב.

### הסכת (פודקאסט)
את ההסכת "**חושבים טוב**" החלה להפיק בסוף שנת 2016 והוא מכיל מעל ל-170 פרקים (נכון לשנת 2024). בהסכת מראיינת כץ חוקרים או מיישמים של פסיכולוגיה חיובית, מדעי המוח ופרקטיקות של שינוי הרגלים - והיא מציעה דרכים וכלים מעשיים ליישום על ידי המאזינים.

ההסכת הוא מהפופולריים בישראל עם כ-150,000 הורדות לחודש. זכה במקום הראשון בקטגוריית לייף-סטייל בתחרות "פודקאסט השנה" של אתר גיקטיים חמש שנים ברציפות: בשנים 2019–2023. בשנת 2022 דורג ההסכת במקום הרביעי ברשימת הפודקאסטים המואזנים ביותר בישראל באפליקציית ספוטיפיי, ובשנת 2023 דורג במקום השלישי.

### ספריה
כץ כתבה בשנת 2020 את הספר "**חושבים טוב**" בהוצאת כתר, שהיה לרב-מכר. בשנת 2022 קיבל ספרה של כץ את אות "ספר פלטינה" מאת התאחדות הוצאות הספרים בישראל הניתן לספרים שנמכרו במעל 40 אלף עותקים. על פי אתר האינטרנט של כץ, נכון לשנת 2023 מכר הספר למעלה מ-60 אלף עותקים.

## ראו גם
* פסיכולוגיה חיובית
* טיפול קוגניטיבי התנהגותי (CBT)

## קישורים חיצוניים

* 

* מאמרים של יהודית כץ בעיתון הארץ
* מאמרים של יהודית כץ בידיעות אחרונות
* הספר 'חושבים טוב' באתר הוצאת הספרים כתר

## הערות שוליים

קטגוריה:מגישי פודקאסטים ישראלים
קטגוריה:בית זית: אישים
קטגוריה:ישראליות שנולדו ב-1989
דרפאנאספיס

**דרפאנאספיס** (שם מדעי:  *Drepanaspis*) הוא סוג של דג קדום מהקבוצה הנכחדת דמויי פטרספידים שחי בתחילת תקופת הדבון שבעידן הפלאוזואיקון באירופה. הוא היה קרובו של הצפלספיס, שחי באותה תקופה ובאותו אזור.

## מאפיינים
משמעות שמו של דג קדום זה היא שריון מגל. המאובנים של דג זה התגלו רק בגרמניה. אורכו של דג זה היה סנטימטרים בודדים והוא היה בעל גוף משוריין שהגן עליו מטורפים, כמו עקרבי מים או סילוניות גדולות. הפה של דג זה פנה כלפי מעלה ועיניו הקטנות עזרו לו לחפש מזון בקרקעית הים.  

דג זה נכחד לאחר תחילת הדבון והוחלף בדגים בעלי שריון גדולים יותר. הוא תואר לראשונה בשנת 1887. 

## גלריה

קובץ:Drepanaspis Fossil.jpg|מאובן של דרפאנאספיס, מוצג במוזיאון הטבע והמדע הלאומי, בטוקיו, יפן
קובץ:Drepanaspis sp.-FMNH.jpg|מאובן במוזיאון פילד להיסטוריה של הטבע


## קישורים חיצוניים

## הערות שוליים

קטגוריה:בעלי חיים שתוארו ב-1887
קטגוריה:טקסונים שתוארו בידי קלמנס אוגוסט שליטר
קטגוריה:דמויי פטרספידים
קטגוריה:בעלי חיים שחיו בדבון באירופה
קטגוריה:גרמניה: מאובנים
דני שלום

**דניאל** (**דני**) **שלום** (נולד ב-1947) הוא היסטוריון, פרשן צבאי לשעבר וצייר תעופה ישראלי. נודע לרוב בשל ספרי היסטוריית התעופה הצבאית בישראל שפרסם.

## ביוגרפיה

שלום נולד וגדל בלוד. בילדותו היה מבלה זמן רב בציור מטוסים בנמל התעופה בלוד (כיום בן-גוריון), שם התפתחה האהבה שלו לתעופה. הוא למד בישיבה תיכונית ברמת גן והתגייס לצה"ל כאלחוטן. מ-1970 עד 1981 ניהל את מרכז התיעוד ההנדסי באלישרא. במקביל עבד במחלקת משקל ואיזון של פרויקט מטוס הערבה בין השנים 1969 עד 1979. בשנת 1972 למד היסטוריה ומדעי המדינה באוניברסיטת בר-אילן.

כמו כן, היה כתב וצייר של בטאון חיל האוויר זאת לפני שהקים את בטאון "באויר". לאחר מכן היה לעורך והכתב הצבאי של העיתון הצופה למשך עשרים שנה בין השנים 1990–2010. במהלך עבודתו ככתב הצבאי, הוציא רישיון טיס אזרחי, אך טס על דגמי מטוסים רבים, ביניהם צבאיים כגון הצוקית, הסקייהוק והפנטום של חיל האוויר.

בשנת 2013, במלאת 100 שנה לנחיתת המטוס הראשון בארץ ישראל, הבלריו 11, בהטסת הטייס הצרפתי ז'יל ודרין, ציין שלום את המאורע עם מספר פרויקטים. כתב את אנציקלופדיה יפעת, אנציקלופדיה מעמיקה הסוקרת את כל אירועי התעופה בישראל. יזם ובנה את פרויקט שחזור דגם של מטוס הבלריו 11 במכללת הולץ בתל אביב עבור תצוגה במוזיאון לתעופה וחלל ראשון לציון שאותו אף הקים בעצמו כפרויקט לציון המאורע. המוזיאון כולל מעל ל-20 מטוסים, ביניהם צבאיים ואזרחיים וכן תערוכה על ראשית התעופה בישראל.

שלום עוסק בתיעוד התעופה בישראל בכתיבת ספרי היסטוריה, ביוגרפיות של טייסים ואנשי צבא ובציור ציורי-שחזור מדויקים של אירועים משמעותיים בתולדות המדינה.

## ספריו
* **מעבר לאופק : כיבוש החלל בישראל**, חלקים א' ו-ב'
* **מטוסים וטילים בעולם**, כנרת הוצאה לאור, 1993
* **50 שנות עליונות אווירית**, כנרת הוצאה לאור, 1998
* 
* 
* **מעל האופק : 50 שנות פעילות ישראלית בחלל**, באוויר – פרסומי תעופה, 2003
* 
* 
** 
*  אנציקלופדיה יפעת לתולדות התעופה והחלל בישראל, באוויר – פרסומי תעופה, 2013
* **חזון ומעשה בתעשייה האווירית**, לרגל 60 שנה לתעשייה האווירית,  2013
* חיל האוויר בקרב – 70 שנות עליונות אווירית, באוויר – פרסומי תעופה, 2018
* מטוסים בערפל הקרב : חיל האוויר במלחמת יום כיפור 1973 - כרך א', כרך ב', באוויר – פרסומי תעופה, 2022, באתר המרכז למלחמת יום הכיפורים

### בשיתוף
* 
* 
* **נת'קה**, בשיתוף עם נתן ניר (נת'קה), 2010

## קישורים חיצוניים

* דני שלום, באתר סימניה
* דני שלום, באתר IsraelDefence
* עדי לשם, מספר את חיל-האוויר - בציורים, באתר חיל האוויר
* משה "פומי" הדר, הסיפור מאחורי התמונה
* דני שלום, פרשי האוויר מעל ארץ הקודש - לוחמה אווירית בשמי ארץ-ישראל במלחמת העולם הראשונה 1918-1914
* דני שלום, מטוסים בקו המכחול - ציורי תעופה
* דני שלום, אנציקלופדיה יפעת לתולדות התעופה והחלל בישראל - פרויקט מיוחד למלאת 100 שנים לנחיתה הראשונה בארץ ישראל
* דני שלום, חיל האוויר בקרב – 70 שנות עליונות אווירית

## הערות שוליים

קטגוריה:היסטוריונים צבאיים ישראלים
קטגוריה:פרשנים צבאיים ישראלים
קטגוריה:ביוגרפים ישראלים
קטגוריה:ישראלים שנולדו ב-1947
פייר איילנד

**פייר איילנד** (באנגלית: **Fire Island**; באופן מילולי: אי האש) הוא אי שנמצא בניו יורק, ארצות הברית.

לעיתים, השם משמש להתייחסות קולקטיבית לא רק לאי המרכזי, אלא גם לאי לונג ביץ' ברייר, לאי ג'ונס ביץ' ולאי ווסטהמפטון. ב-2012, לאחר פגיעתה של הוריקן סנדי, האי חולק ל-2 איים. שטח הקרקע של פייר איילנד הוא כ-.

במפקד אוכלוסין שנערך ב-2010, גרו 292 תושבים על האי.

הסרט פייר איילנד נקרא על שמו של האי.

## כגיי וילג'
הכפרים צ'רי גרוב ופייר איילנד פיינס יחדיו מהווים גיי וילג' מאז אמצע המאה ה-20. התרבות מלאת המסיבות של שנות ה-70 שלפני הופעת ה-HIV/איידס מתוארת ברומן של אנדרו הולראן  מ-1978, *[[Dancer from the Dance]]* . הבוטל (כיום מלון גרוב) היה מקום אירוח גיי פרנדלי שהפעיל ריקודי תה פופולריים בימי ראשון אחר הצהריים. צ'רי גרוב מכנה את עצמה "העיירה ההומו-לסבית הראשונה של אמריקה". לפייר איילנד יש "סצנת גיי איקונית", ומלון גרוב הוא המלון היחיד במדינת ניו יורק שאוסר על כניסה לאנשים מתחת לגיל 21 (בעיקר מפני שהכניסה למלון היא דרך בר).

## קישורים חיצוניים

* 

## הערות שוליים

קטגוריה:ניו יורק: איים
קטגוריה:תרבות להט"ב
קטגוריה:גיי וילג'
קוג'ו פו-דו לאבה

**קוג'ו פו-דו לאבה** (בצרפתית: **Kodjo Fo-Doh Laba**; נולד ב-27 בינואר 1992 בלומה שבטוגו) הוא כדורגלן טוגולזי המשחק בעמדת החלוץ בקבוצת אל-עין מליגת העל של איחוד האמירויות הערביות ובנבחרת טוגו.

## קריירת מועדונים
לאבה שיחק בקבוצות אנז' מליגת העל הטוגולזית, ביטאם מליגת העל הגבונזית וברכאן מליגת העל המרוקאית.

בחודש יוני 2019 חתם באל-עין מליגת העל של איחוד האמירויות הערביות. בשלוש עונותיו הראשונות במועדון ערך 63 הופעות ליגה, בהן הבקיע 58 שערים. בעונת , בה זכתה אל-עין באליפות איחוד האמירויות הערביות, סיים לאבה כמלך השערים של הליגה, עם 26 שערים ב-22 הופעות.

## קריירה בינלאומית
ב-25 במרץ 2016 ערך לאבה את הופעת הבכורה שלו בנבחרת טוגו, בהפסד 0–1 לנבחרת תוניסיה במסגרת מוקדמות גביע אפריקה לאומות 2017. ב-5 ביוני הבקיע את שער הבכורה שלו בנבחרת, בתיקו 2-2 נגד נבחרת ליבריה במסגרת מוקדמות גביע אפריקה לאומות 2017.

לאבה היה חלק מסגל נבחרת טוגו לטורניר גביע אפריקה לאומות 2017, וערך שלוש הופעות בטורניר, בהן הבקיע שער אחד, בהפסד 1–3 לנבחרת הרפובליקה הדמוקרטית של קונגו במסגרת שלב הבתים.

## תארים
;ברכאן
* הגביע המרוקאי (1): 2018

;אל-עין
* אליפות איחוד האמירויות הערביות (1): 2021/2022
* הגביע של איחוד האמירויות הערביות (1): 2021/2022

## קישורים חיצוניים

## הערות שוליים

קטגוריה:כדורגלנים טוגולזים
קטגוריה:חלוצי כדורגל טוגולזים
קטגוריה:לומה: כדורגלנים
קטגוריה:כדורגלני אל-עין
קטגוריה:כדורגלני נבחרת טוגו
קטגוריה:כדורגלני גביע אפריקה לאומות 2017
קטגוריה:ספורטאים זרים בגבון
קטגוריה:ספורטאים זרים במרוקו
קטגוריה:ספורטאים זרים באיחוד האמירויות הערביות
קטגוריה:טוגולזים שנולדו ב-1992